Une dì, i trê Re Magos a partirin cjariâts di regâi pal bambin Jesù: aur, incens e mire. A àn traviersât tancj paîs, ju vuidave une stele comete, e in ogni lûc che si fermavin, dute la int e voleve cognossiju e là cun lôr, dome une vecjute si è refudade di unîsi al grup. Tal doman, pintude, e cirì i trê Re, ma lôr à jerin bielzà une vorone lontans. Par chest, la vecjute no à mai viodût il bambin Jesù.
---
Di fat inte gnot fra il cinc e il sîs di zenâr, svolant suntune scove e cuntun sac su lis spalis e jentre tes cjasis calantsi ju dal cjamin, e li che a son fruts ur lasse i regaluçs che no à podût dajai al bambinut, ( a chest pont za o varês capît, che o stoi fevelant de Befane ), al po ancje sucedi che, se il frut al è stât disubidient e no tant brâf, al cjatarà di sigûr dal cjarbon e de cinise.
---
Us disarai ancje che la " Pifanie, dutis lis fiestis lis puarte vie.”
---
Fra tantis versions sui re magos, jo o disarès di tignì par buine chê che nus conte che: vignint dal Orient a i an puartât al bambin Jesù, aur incens e mire, convertintsi daspò intune tradizion di fâ dai regâi ai fruts. Cui di nô no aial vût la felicitât di ricevi cualchi don in chel dì ?.
Us auguri che ducj o ricevedis il regâl che us meretais.
---
Mandi.
---
fur_Latn unk fur_Latn unk fur_Latn unk fur_Latn fur_Latn unk bjn_Latn unk